Jesper Dahlgaard lader sig ikke skræmme af, at Aalborg Kommune siden 2018 ikke har henvist én eneste ledig til job. Han er beskæftigelseschef i Jobcenter Aalborg og synes, at det er bedre at formidle jobs end henvise ledige til virksomheder. - Vi har gjort noget, der var bedre for virksomheden, vi har formidlet ledige til dem og at der er nogle ledige at vælge imellem, synes jeg er en bedre løsning, siger han. Jobcentrene arbejder med to måder at skaffe ledige i arbejde på. Den ene er at henvise en ledig til en virksomhed, som mangler arbejdskraft. Jobcentrene kan også formidle arbejdskraft til virksomheden. For eksempel ved at give arbejdsgiveren et antal CV'er at vælge imellem og så lade arbejdsgiveren vælge den person, man ønsker at ansætte. Vil henvise hvis ønske fra virksomheder - I forhold til henvisningerne, så skal virksomhederne ansætter dem, vi finder. Jeg tænker, det er rarere at have lidt at vælge imellem, siger Jesper Dahlgaard. Han mener, at virksomhederne ville have efterspurgt at få ledige henvist, hvis de havde haft problemer med at få ansatte på anden vis. - Hvis virksomhederne kommer med et ønske om, at vi skal henvise ledige til dem, så er vi med på den. Og med den debat, der har været, så vil det nok være lidt mere på lystavlen fremadrettet, siger Jesper Dahlgaard. Han oplyser, at Jobcenter Aalborg i 2021 foreløbig har formidlet 1200 stillinger. Mener lov bør ændres - Det er 30 om ugen, og det, synes jeg, er et rigtigt godt resultat. Det viser, at der er nogle virksomheder, som har fået arbejdskraft. Så der har ikke været så meget behov for den anden paragraf, hvis man sige det på den måde, lyder det fra Jesper Dahlgaard. Han forstår ikke den kritik, eksperter har rejst af, at der ikke er blevet henvist ledige til virksomhederne og mener, at loven bør ændres. - Jeg synes, det er lidt overflødigt i den brede beskæftigelsesindsats.

Referat:
Selvom det står i loven, er det ikke er ikke et problem, at Jobcenter Aalborg ikke henviser ledige til virksomheder. For vi har et bedre tilbud, lyder det fra beskæftigelseschefen i Jobcenter Aalborg.